#

# Príkaz ministra č. 50/2021,ktorým sa menia niektoré vnútorné akty riadenia v súvislosti so zriadením regionálnych úradov školskej správy

Gestorský útvar: Sekcia legislatívno - právna reg. č : 2021/22670:1-A1810

Minister školstva, vedy, výskumu a športu Slovenskej republiky vydáva podľa článku 12 ods. 2 písm. f) druhého bodu Organizačného poriadku Ministerstva školstva, vedy, výskumu a športu Slovenskej republiky a článku 4 ods. 4 smernice č. 3/2018 o vnútorných aktoch riadenia a pravidlách ich tvorby v znení neskorších vnútorných aktov riadenia tento príkaz:

###

Metodické usmernenie č. 72/2015, ktorým sa upravuje realizácia redukovaného výchovno-vzdelávacieho procesu ako opatrenia hospodárskej mobilizácie sa mení takto:

 1. V čl. 1 ods. 4 sa slová „okresným úradom v sídle kraja“ nahrádzajú slovami „regionálnym úradom školskej správy (ďalej len „regionálny úrad“)“.

2. Slová „okresný úrad v sídle kraja“ vo všetkých tvaroch sa v celom texte okrem čl.1 ods. 4 nahrádzajú slovami „regionálny úrad“ v príslušnom tvare.

**Čl. 2**

Príkaz ministra č. 61/2017,ktorým sa zriaďuje Komisia pre udeľovanie a odnímanie čestných názvov školám a školským zariadeniam v znení príkazu ministra č. 41/2020 sa mení takto:

V prílohe č. 1 čl. 1 ods. 2 písmeno f) znie:

„f) zamestnanec regionálneho úradu školskej správy za každý kraj, na základe návrhu riaditeľa príslušného regionálneho úradu školskej správy,“.

**Čl. 3**

Príkaz ministra č. 30/2018, ktorým sa vydáva štatút Ústrednej maturitnej komisie v znení príkazu ministra č. 23/2020 sa mení takto:

V prílohe čl. 4 ods. 2 písmeno k) znie:

„k) jeden zástupca regionálnych úradov školskej správy, ktorého deleguje ministerstvo školstva.“.

**Čl. 4**

Príkaz ministra č. 52/2020, ktorým sa zriaďujú komisie Ministerstva školstva, vedy, výskumu a športu Slovenskej republiky na vyhodnotenie žiadostí o financovanie rozvojových projektov sa mení takto:

V prílohe č. 1 čl. 3 ods. 2 písm. e) sa slová „odboru školstva okresného úradu v sídle kraja“ nahrádzajú slovami „regionálneho úradu školskej správy“.

**Čl. 5**

Tento príkaz nadobúda účinnosť 1. januára 2022.

**minister**